California’s Protection & Advocacy System
Toll-Free (800) 776-5746
SSI Cov Kev Them Nyiaj Tshaj
Peb Hlis, 2012, Nthuav tawm #5421.09 – Hmong
Daim ntawv no muaj cov ntsiab lus hais txog Supplemental Security Income (SSI) kev them nyiaj tshaj: kev them nyiaj tshaj yog dab tsi, yam twg muaj feem ua rau kev them nyiaj tshaj, leej twg muaj lub luag hauj lwm saib xyuas, thiab koj cov kev xaiv yog dab tsi yog tias koj muaj qhov SSI kev them nyiaj tshaj. Daim ntawv no tsis hais txog kev them nyiaj tshaj ntawm lwm yam nyiaj pab Social Security, xws li Nyiaj Pab Cov Neeg Xiam Oos Qhab Social Security Disability Insurance (SSDI). 
1.	Qhov Kev Them Nyiaj Tshaj Yog Dab Tsi?
Qhov SSI kev them nyiaj tshaj yog ib qho kev them nyiaj ISS rau koj los ntawm Lub Chaw Tswj Hwm Social Security (“SSA”) uas ntau tshaj li pob nyiaj SSA qhia tias yog cov nyiaj them rau koj. Pob nyiaj ntawm kev them nyiaj tshaj yuav sib txawv ntawm cov nyiaj uas koj tau txais thiab cov nyiaj SSA hais tias koj yuav tsum tau txais. 
2.	Kuv Tuaj Yeem Ua Tau Li Cas yog SSA Hais Tias Kuv Muaj Qhov Kev Them Nyiaj Tshaj thiab Kuv Xav Tias Qhov Lawv Hais Tsis Yog?
Yog tias SSA hais tias koj muaj qhov kev them nyiaj tshaj, koj muaj cai sau ntawv foob tsis txaus siab. Saib cov lus nug 10, 12, thiab 18 hauv qab no. Cov kev xaiv, koj kuj tseem tuaj yeem muaj cai thov qhov kev zam ntawm kev them nyiaj tshaj. Saib cov lus nug 13-18 hauv qab no.
3.	Yam Twg Tuaj Yeem Ua Rau Muaj Qhov Kev Them Nyiaj Tshaj?
Muaj ntau yam ua rau muaj cov kev them nyiaj tshaj tshwm sim. Qee zaus cov kev them nyiaj tshaj tshwm sim vim tias ib tus neeg tsis hais qhia txog cov ntaub ntawv uas lawv yuav tsum tau hais qhia rau SSA. Qee zaus cov neeg ua cov ntaub ntawv hais qhia raws li qhov lawv yuav tsum tau ua, tab sis SSA tsis hloov kho cov kev them nyiaj SSI. Saib cov lus nug 4 thiab 5 yog xav paub ntxiv txog kev thov kev zam.
4.	Yam Ntaub Ntawv Twg Kuv Yuav Tsum Tau Hais Qhia Txhawm Rau Txo Qis Qhov Muaj Feem Rau Kev Them Nyiaj Tshaj?
Koj yuav tsum tau hais qhia txog cov xwm txheej uas tuaj yeem cuam tshuam txog koj pob nyiaj tshev SSI, lossis koj qhov muaj cai tau txais SSI, nyob hauv sij hawm 10 hnub tom qab lub hli uas muaj qhov hloov pauv tshwm sim. Nws siv sij hawm ib hlis SSA suav txij hnub tau txais koj daim ntawv hais qhia los saib xyuas seb cov ntaub ntawv twg uas koj muab rau hauv tus as-qhauj thiab hloov kho koj cov tshev. Piv txwv li, qhov kev hloov pauv yog nyob hauv Lub Ib Hlis, uas koj hais qhia thaum lub Ob Hlis 10, ces nws yuav muaj qhov hloov kho hauv koj cov tshev Lub Peb Hlis. Yog tias SSA tsis tau txais cov ntaub ntawv ncav lub sij hawm, ces nws yuav tsis tuaj yeem hloov kho koj cov tshev, thiab koj yuav xaus rau qhov kev them nyiaj tshaj.
Koj yuav tsum tau hais qhia cov ntaub ntawv txuas ntxiv no: 

- Cov nyiaj khwv tau los kev ua hauj lwm thiab tsis yog ua hauj lwm;
- Kev hloov pauv cov nyiaj khwv tau los kev ua hauj lwm thiab tsis yog ua hauj lwm;
- Qhov kev hloov pauv hauv koj li kev noj nyob, xws li hloov pauv chaw nyob lossis hloov pauv qhov muaj pes tsawg leej neeg hauv koj yim neeg;
- Kev sib nrauj, kev sib yuav lossis sib cais nyob;
- Koj li kev noj qab haus huv zoo dua qub;
- Kev muaj cai rau lwm cov nyiaj pab;
- Dhau ua ib tus neeg khiav lub txim txhaum, kev ua txhaum cai lossis raug ntes kaw; thiab
- Rau npe kho mob hauv lub tsev kho mob lub cev thiab kho mob hlwb thaum koj tsis muaj lub tsev uas yuav rov mus nyob lossis koj tus kws kho mob xav tias koj yuav tau nyob ntawm no ntev dua 90 hnub. 
Kev tsis hais qhia txog cov xwm txheej txhais tau tias koj li nyiaj pab SSI yuav nce raws li qhov uas cov ntaub ntawv raug tshiab tsis raug. Yog tias koj qhia SSA txog qhov hloov pauv thiab SSA tseem hais tias koj cov nyiaj them tshaj, ces saib cov lus nug 13-18 hauv qab no txog kev thov Zam. 
5.	Vim li cas SSA Thiaj Nplua Nyiaj Ntawm Kuv Rau Qhov Kev Them Nyiaj Tshaj Txawm Tias Kuv Twb Tau Hais Qhia Txog Qhov Hloov Pauv Raws Li Lub Sij Hawm Lawm?
Hmoov tsis muaj, qee zaus, cov neeg hais qhia cov kev hloov pauv rau SSA raws li tau piav qhia hauv lo lus nug 4, tab sis SSA tsis hloov pauv rau hauv tus as-qhauj. Piv txwv li, qee tus neeg txuas ntxiv tau txais tag nrho cov nyiaj tshev SSI tom qab lawv rov qab mus ua hauj lwm, txawm tias lawv twb txog lub sij hawm txo cov nyiaj lawm, lossis lawv tsis muaj cai tau txais SSI. Feem ntau lawv tsis paub txog tias lawv tau txais kev them nyiaj tshaj kom txog thaum lawv tau txais ib tsab ntawv ceebtoom tuaj ntawm SSA cov hlis lossis tej zaum kuj yog lub xyoo tom qab. Hauv qhov xwm txheej no, tus neeg yeej tau txais kev them nyiaj tshaj tiag, tab sis tsis yog nws tus kheej ua txhaum. Qhov kev zam yuav yog txoj hauv kev zoo tshaj plaws rau qhov xwm txheej no. Saib cov lus nug 13-18 hauv qab no.
6.	Leej Twg Yuav Yog Tus Muaj Lub Luag Hauj Lwm Them Cov Nyiaj Them Tshaj Rov Qab?
Cov neeg txuas ntxiv no tuaj yeem muaj lub luag hauj lwm them cov nyiaj them tshaj rov qab: 
- Koj, tus neeg uas tau txais SSI;
- Koj Tus Neeg Sawv Cev Lav Nyiaj (Tus Sawv Cev Lav Nyiaj). Kom paub ntau ntxiv, saib lo lus nug 7 hauv qab no;
- Hauv qee qhov kev tshwm sim, koj tus neeg pab nyiaj, yog tias koj yog tus neeg txawv tebcahws tau txais nyiaj pab SSI;
- Koj tus txij nkawm yog tias neb nyob ua ke ncua sij hawm them nyiaj tshaj thiab SSA tsis tuaj yeem rov them los ntawm koj; lossis
- Koj thaj av thiab/lossis qhov uas yog koj Tus Neeg Sawv Cev Lav nyiaj, tus txij nkawm lossis tus pab nyiaj.
7.	Thaum Twg Kuv Tus Neeg Sawv Cev Lav Nyiaj Tuaj Yeem Ua Lub Luag Haujlwm rau Qhov Kev Them Nyiaj Tshaj?
Yog tias cov nyiaj them tshaj tau ua tsis raug los ntawm koj Tus Neeg Sawv Cev Tus lav nyiaj, nws yuav tau ua lub luag hauj lwm them. Yog tias cov nyiaj no tsis tau siv rua koj qhov kev pab txhawb lossis kev saib xyuas, ces Tus Neeg Sawv Cev Lav nyiaj yuav yog tus ua lub luag hauj lwm them rau qhov kev them nyiaj tshaj, txawm tias nws yuav paub los yog tsis paub txog qhov kev them nyiaj tshaj los xij;
Yog tias SSI cov kev them nyiaj tau siv rau koj li kev pab txhawb thiab kev saib xyuas thiab koj tus neeg lav nyiaj paub lossis yuav tsum paub txog qhov kev them nyiaj tshaj ces koj thiab koj tus Neeg Sawv Cev Lav nyiaj puav leej muaj lub luag hauj lwm them rau qhov kev them nyiaj tshaj. Txawm li cas los xij, yog tias SSI cov kev them nyiaj tau siv rau koj qhov kev pab txhawb thiab kev saib xyuas, thiab koj tus neeg them nyiaj tsis paub txog qhov tseeb ib puag ncig qhov kev them nyiaj tshaj, koj yog tus muaj lub luag hauj lwm them rau qhov kev them nyiaj tshaj. 
8.	Yuav Tsum Muaj Dab Tsi Nyob Hauv Tsab Ntawv Ceebtoom Txog Kev Them Nyiaj Tshaj?
Koj muaj cai tau txais ib tsab ntawv sau ceebtoom yog tias SSA xav tias koj muaj qhov kev them nyiaj tshaj. Tsab ntawv ceebtoom yuav tsum muaj cov ntsiab lus txuas ntxiv no:
-	Vim li cas thiaj muaj qhov kev them nyiaj tshaj;
-	Cov nyiaj ntawm qhov kev them nyiaj tshaj;
-	Cov hli uas muaj qhov kev them nyiaj tshaj tshwm sim;
-	Cov ntaub ntawv qhia txog cov nyiaj tau them thiab yam uas yuav tsum tau them lawm;
-	Tus nqi ntawm qhov kev hloov pauv rau koj li tshev SSI yog tias koj tsis them tag nrho thiab txuas ntxiv tau txais SSI (feem ntau yog 10%);
-	Koj muaj cai thov zam thiab/lossis kev txiav txim (sau ntawv foob) (saib lo lus nug 8 hauv qab no)
-	Yuav thov qhov kev zam thiab/lossis kev txiav txim dua (sau ntawv thov) li cas
-	Tsab ntawv ceebtoom kuj tseem yuav muab xa rau koj tus neeg sawv cev lav nyiaj thiab/lossis tus neeg sawv cev raws kev cai lij choj.
Yog tias tsab ntawv lossis tus neeg tuaj ntawm SSA qhia rau koj tias koj muaj qhov kev them nyiaj tshaj, tab sis koj tsis tau txais ib tsab ntawv ceebtoom txog kev them nyiaj tshaj tiag, hais kom SSA xa rau koj.
9.	Yuav Muaj Dab Tsi Tshwm Sim Rau Kuv Li SSI Yog Tias Kuv Muaj Qhov Kev Them Nyiaj Tshaj?
SSA yuav hais kom koj them tag nrho cov nyiaj ntawm qhov kev them nyiaj tshaj rov qab tsis pub dhau 30 hnub. Yog tias koj tsis them rov qab, thiab koj tseem muaj cai tau txais SSI, ces SSA yuav txiav tsawg dua li 10% ntawm tag nrho cov nyiaj khwv tau hauv ib lub hlis lossis tag nrho koj cov nyiaj khwv tau los hauv ib lub his. SSA yuav pib txiav cov nyiaj tawm li 
60 hnub tom qab koj tau txais ib tsab ntawv ceebtoom txog kev them nyiaj tshaj. Koj kuj tseem tuaj yeem sib kom nqi txog tus nqi sib txawv ntawm kev them nyiaj tau txhua lub sij hawm. Piv txwv li, koj tuaj yeem thov SSA yog tias koj tuaj yeem them rov qab $20 toj ib lub hli yog tias ntawv yog qhov uas koj tuaj yeem them taus. Txawm li cas los xij, qhov uas Social Security xav tias yog kev ua txhaum, lawv yuav tsis pom zoo nrog kev txo qis kev them nyiaj.
10.	Puas Yog Kuv Tuaj Yeem Sau Ntawv Thov Foob Qhov Kev Them Nyiaj Tshaj thiab Tso Tseg Kev Txiav Nyiaj los ntawm Qhov Tshwm Sim?
Yog, koj tuaj yeem. Txhawm rau kom tau txais koj li SSI yam tsis muaj qhov hloov pauv, koj yuav tsum xa ib tsab ntawv thov saib xyuas kev ncaj ncees tsis pub dhau 10 hnub txij hnub tau txais tsab ntawv ceebtoom txog kev them nyiaj tshaj. SSA suav tias koj yuav “tau txais” tsab ntawv ceebtoom tsis pub qeeb dua tsib hnub tom qab hnub tau xa tsab ntawv ceebtoom. Piv txwv, yog tias koj tsab ntawv ceebtoom tau sau hnub tim yog Lub Ib Hlis 1, SSA yuav suav tias koj tau txais tsab ntawv ceebtoom thaum Lub Ib Hlis 5. Koj tsab ntawv thov saib xyuas kev ncaj ncees yuav tsum tau sau tsis pub dhau Lub Ib Hlis 15. Yog tias koj sau tsab ntawv thov saib xyuas kev ncaj ncees hauv sij hawm 10 hnub, SSA yuav tsis txiav koj cov nyiaj pab kom txog thaum txiav txim. Yog tias koj tsis sau ntawv thov saib xyuas kev ncaj ncees hauv sij hawm 10 hnub, koj kuj tseem tuaj yeem sau ntawv thov saib xyuas kev ncaj ncees tsis pub dhau 60 hnub txij hnub tau txais tsab ntawv ceebtoom kev them nyiaj tshaj. Tab sis cov nyiaj ntawm koj li SSI yuav raug txiav thaum lub sij hawm sau ntawv thov saib xyuas kev ncaj ncees. Saib cov lus nug 12 thiab 18 kom paub ntau ntxiv txog kev sau ntawv Thov Saib Xyuas Kev Ncaj Ncees. Kom paub cov ntaub ntawv ntau ntxiv txog cov kauj ruam hauv kev thov saib xyuas kev ncaj ncees, saib SSA Cov Ntawv Nthuav Tawm ntawm cov ntawv thov saib xyuas kev ncaj ncees, pom ntawm: http://www.socialsecurity.gov/pubs/10041.html .
11.	Yam Twg Kuv Tuaj Yeem Ua Tau Txhawm Rau Zam Tsis Tau Them Cov SSA Rov Rab rau qhov Kev Them Nyiaj Tshaj?
Muaj tsib txoj hauv kev sib txawv txhawm rau zam tsis tau them rov qab cov SSA: Thov kom txiav txim siab (thov saib xyuas kev ncaj ncees), Zam tsis them rov qab Kev Them Nyiaj Tshaj (Kev Zam), Sau Ntawv Thov Saib Xyuas Kev Ncaj Ncees thiab Kev Zam (ua ke), Thov Tsis Them Cov Nyiaj, thiab Kev Nyiaj Txiag Tag. Txhua qhov kev xaiv no tau piav qhia hauv qab no.
12.	Thaum Twg Nws Tsim Nyog Rau Kuv Sau Ntawv Thov SAIB XYUAS KEV NCAJ NCEES? 
Sau daim ntawv thov saib xyuas kev ncaj ncees yog:
-	Tsab ntawv ceebtoom kev them nyiaj tshaj teev tseg koj cov ntaub ntawv nyiaj khwv tau los tsis raug
-	Tsab ntawv ceebtoom kev them nyiaj tshaj teev tseg koj cov nyiaj apb tsis raug
-	Koj tsis ntseeg tias koj tiv nqi ntau tshaj li SSA hais tias koj tiv nqi;
-	Koj ntseeg tias koj tsis tau txais kev them nyiaj tshaj, lossis 
-	Koj tsis muaj lub luag hauj lwm rau qhov kev rov them nyiaj rov qab (xws li, yog tias koj yog tus sawv cev lav nyiaj, tus txij nkawm, thiab lwm yam).
Peb qhia koj thov kom rov txiav txim dua uas yog “lub rooj sib tham tsis raws cai” yog li ntawv koj tuaj yeem ntsib ib tus neeg ntawm SSA kom saib xyuas cov ntaub ntawv nrog koj. Yog tias koj tsis nkag siab tias vim li cas SSA thiaj hais tias koj tau txais kev them nyiaj tshaj, SSA tus neeg yuav muaj peev xwm piav qhia rau koj. 
Yog tias koj tsis sau ntawv thov saib xyuas kev ncaj ncees hauv sij hawm 60-hnub, koj kuj tseem sau tau yog tias koj muaj “zoo laj thawj.”
13.	Qhov KEV ZAM yog dab tsi, thiab Thaum Twg Kuv Tsim Nyog Yuav Sau Daim Ntawv THOV SAIB XYUAS KEV NCAJ NCEES?
Qhov kev zam yog ib qho kev lees paub tias koj yeej muaj qhov them nyiaj tshaj tiag, thiab koj thov tsis them rov qab. Koj yuav tsis tas them cov nyiaj them tshaj no rov qab yog tias SSA pom zoo pab nraws li koj daim ntawv thov zam. Yog tias SSA tsis kam lees koj daim ntawv thov zam, koj tuaj yeem sau ntawv saib xyuas kev ncaj ncees qhov kev tsis kam lees no.
Kev thov zam cov nyiaj them tshaj TSUAS YOG tias koj pom zoo tias koj muaj cov nyiaj them tshaj tiag lossis koj tau plam qhov tsis pom zoo nrog cov kev them nyiaj tshaj. Kev sau daim ntawv thov zam yuav txhais tau tias koj lees paub tias tseem muaj cov nyiaj them tshaj. 
Thaum sau daim ntawv thov zam, koj yuav tsum qhia tias kev them nyiaj tshaj ntawv tsis yog kev ua txhaum ntawm koj thiab siv tau raws li ib qho txuas ntxiv no:
-	Nws yuav yog ib qho kev pab nyiaj los mus them cov nyiaj no rov qab (koj xav tau ib co nyiaj los them rau koj tej nqi kev noj nyob). Kev npaj txhij xa cov ntawv sau nqi uas qhia pom tias koj cov ntawv sau nqi hauv ib lub hlis siv tag nrho koj cov nyiaj khwv tau los; 
-	Yog tias koj tseem tau txais SSI txuas ntxiv, qhov kev them nyiaj tshaj yuav dhau mus ua qhov laj thawj tias vim li cas SSI tau ua qhov no tshwm sim. Nov yog qhov tseeb thaum koj cov nyiaj khwv tau los tsis tshaj cov nyiaj tsis pub tshaj SSI/SSP uas txwv ntxiv rau $85;
-	Kev them cov nyiaj dua yauv yog “qhov cuam tshuam txog kev ncaj ncees thiab kev muaj lub siab zoo” piv txwv li, qhov uas koj ntseeg tias koj li kev them nyiaj SSI, tom qab ntawv pom tias tsis raug lawm, thiab muab tus nqi uas raug lossis hloov koj lub luag hauj lwm rau qhov tsis raug; 
-	Koj tau txais tshaj li cov nyiaj pab li ntawm $50 lossis tsawg dua, suav nrog cov nyiaj pab, thiab qhov no ua rau muaj feem txog kev them nyiaj tshaj. Koj daim ntawv thov zam yuav tau txais kev pom zoo tshwj tsis yog koj paub zoo lossis txhob txwm tsis hais qhia txog koj qhov chaw pab nyiaj lossis cov nyiaj ntawm koj qhov chaw pab raws lub sij hawm lossis raug raws qhov tseeeb; lossis
-	Cov nyiaj them tshaj $1000.01 lossis tsawg dua. Qhov no tuaj yeem raug siv rau txhua tus neeg ncua sij hawm kev them nyiaj tshaj. Qhov ntawv yog, sib cais ncua sij hawm kev them nyiaj tshaj uas tsis muab ntxiv ua ken rog cov nqi dhau ntawm qhov uas yog kev them nyiaj tshaj lossis tsawg dua li $1000.01. 

Koj tuaj yeem thov kom zam rau txhua ntu ntawm kev them nyiaj tshaj. Piv txwv li, koj tsis hais qhia qhov kev hloov pauv hauv thawj 10 hnub ntawm lub hli tom qab tab sis tau hais qhia ua ntej tag lub hli. Koj tuaj yeem thov qhov kev zam ntawm txhua cov nyiaj them tshaj zam qhov kev them nyiaj tshaj rau ib lub hlis.
Koj tuaj yeem tau txais Daim Ntawv Foos Thov Zam uas yog mus rau hauv SSA lub chaw hauj lwm, hu xovtooj rau SSA thiab thov lawv kom muab xa hauv ntawv tuaj rau koj, lossis ntawm SSA tus website ntawm: http://www.ssa.gov/online/ssa-632.pdf. 
14.	Lub Sij Hawm Txwv Tsis Pub Dhau Rau Kev Thov Zam Yog Dab Tsi?
Tsis muaj lub sijhawm txwv rau kev thov qhov kev zam. Koj tuaj yeem thov zam tau txhua lub sij hawm. Koj kuj tseem tuaj yeem thov zam tom qab koj them cov nyiaj them tshaj tag lawm. Tom qab koj sau ib daim ntawv thov rau qhov kev zam, SSA yuav tshuaj xyuas koj daim ntawv thov thiab nrog rau ua qhov kev txiav txim siab kom tsim nyog lossis teeb tsa lub rooj sib tham nrog koj yog tias nws tsis tuaj yeem txiav txim siab raws li qhov tsim nyog. Koj kuj tseem tuaj yeem sau ntawv thov saib xyuas kev ncaj ncees rau qhov tsis kam lees qhov kev zam.
15.	Yog Tias Kuv Sau Ntawv Thov Zam, SSA Yuav Txiav Txim Li Cas Tias Kuv Tsis Muaj Qhov Ua Txhaum?
SSA yuav txiav txim siab seb puas yog koj “tsis muaj qhov ua txhaum” uas yog saib txog ntawm yam uas koj puas:
-	Nkag siab txog cov cai them cov nyiaj rov qab uas koj yuav tsum tsis tau txais;
-	Nkag siab tias koj muaj qhov kev them nyiaj tshaj thaum lub sij hawm uas nws tshwm sim;
-	Nkagg siab SSA cov uas yuav tsum tau hais qhia. SSA yuav saib txog koj rab peev xwm nyeem ntawv, theem kev kawm, seb lus Askiv puas yog koj hom lus thib ob, lossis seb koj puas muaj qhov xiam oos qhab uas yuav ua rau nkag siab nyuaj txog ub no;
-	Tau pom zoo hais qhia cov xwm txheej cuam tshuam txog koj cov nyiaj pab lossis kev muaj cai;
-	Tau paub txog cov xwm txheej uas yuav raug hais qhia; 
-	Mob siab rau ua raws li cov uas yuav tsum tau hais qhia;
-	Ua raws li cov yuav tsum tau hais qhia; 
-	Muaj rab peev xwm thiab muaj lub sij hawm los ua raws Ii cov yuav tsum tau hais qhia;
-	Tau txais cov ntaub ntawv tsis raug lossis sau tsis tag tuaj ntawm lub chaw hauj lwm xws li SSA cov neeg ua hauj lwm, daim ntawv tshaj tawm thiab lwm yam; thiab
-	Tau paub txog qhov yuav tsum tau hais qhia txog cov xwm txheej tab sis ntseeg tias nws yuav yog ib qho tseem ceeb thiab yuav tsis muaj ib yam twg cuam tshuam txog koj cov nyiaj pab lossis kev muaj cai.
NCO TSEG: Yog tias SSA tsis tuaj yeem lees paub thiab sau tseg txog lub hauv paus ntawm kev them nyiaj tshaj, lossis tsis tuaj yeem muab cov lus qhia tseeb meej rau koj txog qhov tseeb ntawm kev them nyiaj tshaj, yuav tsum tau nrhiav pom qhov uas koj tau ua txhaum.
16.	Nyob Rau Kis Twg Uas SSA Yuav Tsis Kam Lees Daim Ntawv Thov Zam Vim Nws Txiav Txim Tias Kuv Tau Ua Txhaum?
Tej zaum yuav pom tias koj tau “ua txhaum” cuam tshuam txog qhov kev them nyiaj tshaj thaum kev them nyiaj tsis raug yog los ntawm ib qho txuas ntxiv no:
-	Koj tsis muab cov ntaub ntawv uas koj yuav tsum tau muab rau SSA. Piv txwv li, koj tsis hais qhia cov ntaub ntawv uas muaj npe saum toj saud hauv lo lus nug 4;
-	Koj paub zoo tias koj muab cov ntaub ntawv tsis raug rau SSA;
-	Koj tau txais cov nyiaj thiab cov tshev uas sib tshooj;
-	Koj muaj cov kev them nyiaj tshaj uas zoo sib xws yav tas dhau los; lossis
-	Koj tau txais cov nyiaj them li tau cog lus tseg thiab tsis ua raws li kev cog lus. Kev them nyiaj raws kev cog lus yog tau teev tseg los ntawm SSA thaum koj tau kos npe rau ib daim ntawv sau pom zoo nrog rau kev nkag siab txog qhov nquag tshwm sim (piv txwv li, koom rov qab them SSA) yog tias tsis ua raws li cov kev cog lus no. 
-	PIV TXWV LI: Thaum Lub Ib Hlis 1, tus neeg tau txais SSI pom zoo sau ib tsab ntawv them nyiaj qis dua qhov kev pab txog $2,000 thaum Lub Peb Hlis 31 thiab tau hais tseg tias yog tsis ua li no thaum Lub Peb Hlis 31, nws yuav tsum tau them rov qab nws cov tshev SSI txij thaum Lub Ib Hlis 1 mus txog Lub Peb Hlis 31. Yog tias nws tsis them cov nyiaj nqis thaum Lub Peb Hlis 31, nws yuav muaj cov nyiaj them tshaj thiab yuav nrhiav pom tias yog ib qho ua txhaum.
Kev ua txhaum lossis kev paub ntawm lwm tus neeg tsis tuaj yeem raug sau nqi rau tus neeg uas thov kom zam. Piv txwv li, qhov uas tus menyuam tau txais SSI, qhov uas nws niam txiv tsis hais qhia txog qhov xwm txheej ntawv tuaj yeem cuam tshuam txog tus menyuam cov nyiaj pab lossis qhov muaj cai tau txais kev pab tsis tauj yeem cuam tshuam txog tus menyuam. Tus menyuam yuav raug zam tias tsis tau ua txhaum. Qhov no tsis txhais tau tias niam txiv, tus neeg sawv cev lav nyiaj, raug zam lub txim txhaum thiab tsis muaj lub luag haujlwm rau kev them nyiaj rov qab. 
17.	Yog Tias Kuv Sau Ntawv Thov Zam, SSA Yuav Txiav Txim Li Cas Seb Kuv Puas Yuav Raug Zam Rau Kev Them Cov Nyiaj Them Tshaj Rov Qab?
Yog tias koj tau txais SSI, ces SSA yuav txiav txim siab ib leeg tias nws yog cov nyiaj muab pab rau koj kom yuav tsum tau them rov qab rau cov nyiaj them tshaj. Yog tias koj tsis tau txais SSI ntxiv lawm, koj yuav tsum qhia pom tias koj tsis tuaj yeem rov them rau cov nyiaj them tshaj, raws li koj cov nyiaj khwv tau los thiab cov kev siv nyiaj. Peb xav kom koj xa daim ntawv foos Thov Kev Zam, txhua cov ntaub ntawv uas koj xav tias yuav pab txhawb rau koj lub luag hauj lwm (piv txwv li, cov ntawv them nqi, cov ntaub ntawv hauv txhab nyiaj txiag, cov ntawv tuaj ntawm SSA). Koj tsis tas yuav tsum xa cov ntaub ntawv no lossis ua tiav cov lus nug txog koj cov nyiaj khwv tau los thiab cov kev siv nyiaj yog tias koj tseem tau txais SSI, vim tias cov nyiaj pab xam rau lawm.
Yog tias koj raug tsis kam lees qhov kev zam vim tias SSA hais tias yuav tsis muaj cov nyiaj pab them rov qab rau qhov kev them nyiaj tshaj thiab muaj kev txawv txav rau hauv koj (koj li xwm txheej kev nyiaj txiag tsis zoo) koj yuav muaj peev xwm qhia pom tias nws yuav yog cov nyiaj pab them rov qab rau qhov kev them nyiaj tshaj. 
18.	Nyob Rau Kis Twg Uas Nws Tsim Nyog Rau Kuv Sau Ntawv THOV SAIB XYUAS KEV NCAJ NCEES THIAB KEV ZAM (OB QHO)?
Yog tias koj tsis paub tseeb tias yuav ua li cas, sau daim ntawv thov saib xyuas kev ncaj ncees tsis pub dhau 60 hnub thiab thov qhov kev zam. SSA yuav tsum xub ua cov txheej txheem ua ntej.
19.	KEV THEM NYIAJ POOB HAUJ LWM yog dab tsi?
Koj tuaj yeem thov kom them nyiaj SSA tsawg dua pob nyiaj uas tau tiv nqi thaum cov kev them nyiaj tag lawm. Cov feem uas SSA yuav txiav txim siab muaj xws li:
-	Koj rab peev xwm them rau cov nyiaj tiv nqi tag nrho;
-	Qhov muaj feem yuav hloov pauv tam sim no los yog yav tom ntej;
-	Pob nyiaj uas koj xav tau piv rau cov nyiaj uas koj tiv nqi;
-	Lwm cov kev them nyiaj poob hauj lwm tag nrho uas koj muaj thiab qhov uas nyob ib puag ncig no; thiab
-	Cov nqi SSA uas coj koj mus hais hauv tsev hais plaub txhawm rau them cov nyiaj them tshaj rov qab
20.	Puas Yog Kuv Tuaj Yeem Sau Ntawv Thov KEV POOB NYIAJ TAG Txhawm Rau Tso Tseg Tsis Tau Them Cov Qab Cov Nyiaj SSI Them Tshaj?
Yog. Koj tuaj yeem sau daim ntawv thov kev poob nyiaj tag hauv lub tsev hais plaub kom suav cov nyiaj them tshaj ISS ua ib co nuj nqis them tsis taus uas tuaj yeem raug tshem tawm mus. Yog tias koj xav taug txoj hauv kev no, koj yuav tsum sab laj nrog ib tus neeg uas muaj kev paub tshwj xeeb txog tsab kev cai lij choj kev poob nyiaj tag. 
21.	Kuv Tuaj Yeem Zam Kev Them Nyiaj Tshaj Yav Tom Ntej Tau Li Cas?
-	Hais qhia txhua qhov kev hloov pauv hauv koj lub neej uas tuaj yeem cuam tshuam txog cov nyiaj pab Social Security uas koj tau txais lossis koj muaj feem tau txais. Nws yog ib qho zoo tshaj plaws kom sau ib tsab ntawv hais qhia cov kev hloov pauv rau SSA thiab muab cov ntaub ntawv uas koj xa mus luam ib co cia saib. Ntawm koj cov ntaub ntawv luam tawm sau rau seb thaum twg koj tso nws rau hauv lub chaw xa ntawv. Yog tias koj hais qhia hauv xovtooj, sau hnub tim, lub sij hawm, tus npawb xovtooj uas koj hu rau thiab lub npe ntawm tus neeg uas koj tham nrog. 
-	Tsis txhob siv cov nyiaj uas koj tau txais los ntawm SSA yog tias koj xav tias koj yuav tsum tsis tau txais cov nyiaj no. Hais qhia rau SSA. Yog tias SSA tsis kam sau ib tsab ntawv lees paub rau koj, tiv toj koj Lub Xab Phas Lossis Cov Neeg Nyob Hauv Xab Pha Txheej Siab Tebchaws Asmeskas thiab hais kom tus neeg uas tuav tswj Social Security tawm tsab ntawv rau lub chaw hauj lwm ntawv kom pab. Yog tias koj tsis muaj peev xwm xa rov qab mus rau SSA, tsis txhob siv cov nyiaj no. Khaws nws rau hauv koj lub txhab nyiaj txiag kom txog thaum hais daws qhov teebmeem diav. 
-	Nkag Siab Yam Kev Pab Txhawb-Sab Hauv thiab Kev Saib Xyuas (ISM) thiab seb cov “nyiaj khwv tau los” puas tuaj yeem cuam tshuam txog koj cov nyiaj pab lossis kev muaj cai. Kom paub ntau ntxiv txog ISM saib hauv peb cov ntaub ntawv tshaj tawm ntawm zaj lus ntawm: 
https://www.disabilityrightsca.org/publications/ssi-applicants-and-recipients-not-knowing-about-in-kind-support-and-maintenance-can 
LUS CIM: Yog tias koj tab tom tau txais tag nrho ob qho Cov Nyiaj Pab Neeg Xiam Oos Qhab Social Security Disability Income (SSDI) thiab SSI, koj yuav tsum hais qhia txhua qhov kev hloov pauv rau tag nrho ob qho SSI thiab tus saib xyuas ntaub ntawv thiab SSDI tus saib xyuas ntaub ntawv. 
22.	Kuv Tuaj Yeem Tau Txais Cov Ntaub Ntawv Ntau Ntxiv Txog Yuav Zam Kev Them Nyiaj Tshaj Nyob Rau Qhov Twg?
Mus saib hauv SSA tus website ntawm www.ssa.gov. Mus rau “Tau Txais Cov Ntawv Tshaj Tawm,” tom qab ntawv “SSI” ntawm cov ncauj lus xaiv (drop-down menu), tom qab ntawv xaiv, “SSI Spotlights.” Koj tuaj yeem xaiv seb qhov SSI Spotlights nthuav tawm twg uas koj xav nyeem. SSI Spotlights cov ntaub ntawv nthuav tawm suav nrog, “Cov Cai thiab Cov Luag Hauj Lwm,” “Hais Qhia Txog Koj Cov Nyiaj Khwv Tau Los,” 
“Cov Kev Npaj Txog Kev Noj Nyob,” thiab ntau yam ntxiv. 
Disability Rights California tau nqis peev los ntawm ntau cov chaw pab rau ua tiav cov npe ntawm tus neeg pab nyiaj, mus rau http://www.disabilityrightsca.org/Documents/ListofGrantsAndContracts.html.